Държавен вестник, бр. 23, 2015 г., стр. 49

БРОЙ  23	
Д Ъ Р Ж А В Е Н  В Е С Т Н И К 	
СТР.  49  
РЕШЕНИЕ № 184 
ОТ 20 МАРТ 2015 Г.
за изменение на Решение № 788 на Минис­
терския съвет от 2012 г. за издаване на раз­
решение за търсене и проучване на нефт и 
природен газ – подземни богатства по чл. 2, 
ал. 1, т. 3 от Закона за подземните богатства, 
в площта „Блок 1-5 Деветаки“, разположена 
на територията на областите Ловеч, Плевен 
и Габрово (Решение № 788 на Министерския 
съвет от 2012 г.), и за даване на разрешение 
за прехвърляне изцяло на правата и задъл­
женията, произтичащи от Решение № 788 на 
Министерския съвет от 2012 г.
На основание т. 3 от Решение № 842 на 
Министерския съвет от 2008 г. за откриване 
на производство за издаване на разрешение за 
търсене и проучване на нефт и газ – подземни 
богатства по чл. 2, ал. 1, т. 3 от Закона за 
подземните богатства, в Блок 1-5 Деветаки, 
разположен в областите Ловеч, Плевен и 
Габрово, и за уведомление за предоставяне 
на разрешение чрез конкурс, чл. 25, ал. 1 и 
3 от Закона за подземните богатства, чл. 29 
от сключения на 27 май 2013 г. договор за 
търсене и проучване на суров нефт и природен 
газ в площта „Блок 1-5 Деветаки“, разполо­
жена на територията на областите Ловеч, 
Плевен и Габрово, и § 62 и 63 от преходните 
и заключителните разпоредби на Закона за 
изменение на Закона за забрана на химиче­
ското оръжие и за контрол на токсичните 
химически вещества и техните прекурсори
МИНИСТЕРСКИЯТ СЪВЕТ
Р Е Ш И :
1. В т. 2 от Решение № 788 на Министер­
ския съвет от 2012 г. думите „Срокът на раз­
решението е 5 години от датата на сключване 
на договора за търсене и проучване на нефт 
и природен газ“ се заменят със „Срокът на 
разрешението е 5 години от датата на влизане 
в сила на договора за търсене и проучване на 
суров нефт и природен газ в площта „Блок 
1-5 Деветаки“. 
2. Разрешава на „Моезия Ойл енд Газ“ 
ПЛС – публично дружество с ограничена 
отговорност, учредено съгласно законите 
на Република Ирландия, с регистрационен 
номер на дружеството 454838 и адрес на 
управление – „Нортбрук Роуд“ 6, Ранело, 
Дъблин 6, Ирландия, да прехвърли изцяло 
правата и задълженията, произтичащи от 
предоставеното с Решение № 788 на Ми­
нистерския съвет от 2012 г. разрешение за 
търсене и проучване на нефт и природен газ 
в площта „Блок 1-5 Деветаки“ на „Мизия 
Ойл енд Газ (България)“ – ЕООД, София, 
ЕИК 201696438, със седалище и адрес на уп­
равление – гр. София 1000, район „Средец“, 
бул. Цар Освободител 2.
3. С прехвърлянето на правата и задъл­
женията, произтичащи от предоставеното с 
Решение № 788 на Министерския съвет от 
2012 г. разрешение за търсене и проучване 
на нефт и природен газ в площта „Блок 1-5 
Деветаки“, „Моезия Ойл енд Газ“ ПЛС – пуб­
лично дружество с ограничена отговорност, 
учредено съгласно законите на Република 
Ирландия, прехвърля на „Мизия Ойл енд Газ 
(България)“ – ЕООД, София, изцяло правата 
и задълженията си по договора от 27 май 
2013 г. за търсене и проучване на суров нефт 
и природен газ в площта „Блок 1-5 Деветаки“, 
разположена на територията на областите 
Ловеч, Плевен и Габрово.
4. „Мизия Ойл енд Газ (България)“ – ЕООД, 
София, встъпва изцяло в правата и задълже­
нията на „Моезия Ойл енд Газ“ ПЛС – пуб­
лично дружество с ограничена отговорност, 
учредено съгласно законите на Република 
Ирландия, произтичащи от предоставеното 
с Решение № 788 на Министерския съвет от 
2012 г. разрешение за търсене и проучване 
на нефт и природен газ в площта „Блок 1-5 
Деветаки“ и от сключения на 27 май 2013 г. 
договор за търсене и проучване на суров 
нефт и природен газ в площта „Блок 1-5 
Деветаки“, разположена на територията на 
областите Ловеч, Плевен и Габрово.
5. Упълномощава министъра на енер­
гетиката да сключи с прехвърлителя на 
правата и задълженията – „Моезия Ойл енд 
Газ“ ПЛС, и с приобретателя на правата и 
задълженията – „Мизия Ойл енд Газ (Бълга­
рия)“ – ЕООД, допълнително споразумение 
за прехвърляне изцяло на правата и задъл­
женията по договора за търсене и проучване 
на суров нефт и природен газ в едномесечен 
срок от обнародването на решението в „Дър­
жавен вестник“. 
6. Разходите по прехвърлянето на правата 
и задълженията са за сметка на титуляря на 
разрешението за търсене и проучване.
7. Контролът по изпълнението на това ре­
шение и на допълнителното споразумение се 
осъществява от министъра на енергетиката.
8. Решението може да се обжалва в 14-дне­
вен срок от датата на обнародването му в 
„Държавен вестник“ пред Върховния адми­
нистративен съд по реда на Административ­
нопроцесуалния кодекс.
За министър-председател:
Томислав Дончев
За главен секретар на Министерския съвет: 
Кристина Хитрова
2091